***NAJVAŽNIJE O TABOROVANJU:***

1. ***ŠTO JE TO TABOROVANJE?***

Taborovanje je isto što i kampiranje ili logorovanje samo su ovdje naglašeni duhovni sadržaji jer glavni smisao i razlog našeg okupljanja jest Isus Krist.

Taborovanje je prožeto raznim katehezama, molitvom, druženjem, pjesmom, euharistijom, rekreacijom i druženjem s prirodom (Drava, šuma, komarci...) Možemo reći da je ovo taborovanje neka vrsta duhovne obnove za djecu u ovim ljetnim mjesecima. Tim vjeroučitelja i svećenika će biti s djecom kroz 3 dana.

Dakle spavanje je u šatorima, a sve drugo se odvija pod vedrim nebom. Naš tabor će biti u sklopu ribičkog doma pa imamo osiguranu tekuću pitku vodu i sanitarni čvor, ali sve u skromnim uvjetima.

1. ***ŠTO PONJETI SOBOM?***

ISPRAVNI ŠATOR. ( U šatoru može biti i više osoba, ali samo dečki ili samo cure.)

Vreću za spavanje i podmetač (ili deku).

Pribor za jelo; duboki tanjur, jedući pribor, plastičnu čašu ili šalicu, pribor za osobnu higijenu, rezervnu odjeću, sredstvo protiv komaraca (autan!)

Hranu samo za večeru prvoga dana (četvrtak) jer će večera biti iz vlastitog ruksaka!

1. ***TABOROVANJE NIJE ZA ONE:***
2. Koji ne mogu bez tople vode, bez svakodnevnog tuširanja, struje, klime...
3. Koji ne mogu živjeti 3 dana bez mobitela, laptopa, mp3, TV ili nekog dr. sličnog čuda tehnike
4. Koji ne vole prirodu (žabe, komarce, krpelje, pauke i sve ostale divlje „zvijeri“ koje vrebaju pored rijeke Drave...)
5. Koji se ne znaju pridržavati kućnog reda koji vlada na taborovanju...
6. Koji ne žele upoznati drugu djecu, Lijepu našu i samoga Krista...
7. ***KAKO ĆEMO SE HRANITI?***

Osigurana su tri obroka dnevno; doručak, ručak i večera!

1. ***KAKO DOĆI DO FERDINANDOVCA?***

Vlakom (do Đurđevca), autobusom, kombijem ili osobnim automobilom.

Kako god putovali važno je doći u Ferdinandovac u četvrtak, 6.VII. do 19.00. sati.

Kod prijave morate svakako naglasiti da li treba doći po vas na vlak u Đurđevac!

1. ***CIJENA?***

**90 kn** ( troškovi organizacije, hrana, zajedničko obilježje...) Ako ima više od dvoje braće i sestara na taborovanju onaj treći i svaki idući ima gratis, osim troškova putovanja.

1. ***KOME SE PRIJAVITI I KOGA PITATI ZA DODATNE INFORMACIJE?***

Prijave počinju 18. lipnja, a završavaju 3. srpnja u 21.00 sat:

vlč. Daroslav Benjak, župnik u Ferdinandovcu, [daroslav.benjak@gmail.com](mailto:daroslav.benjak@gmail.com), 048/210-052

Robert Ščuka, vjeroučitelj, [ferdinand.scuka@gmail.com](mailto:ferdinand.scuka@gmail.com), 092/1299375

vlč. Tihomir Kosec, povjerenik za mlade VŽ biskupije <http://mladi.biskupija-varazdinska.hr/>,

Moramo naglasiti da je ograničen broj sudionika zbog tehničkih razloga. Maksimalno je 100 sudionika, a to znači ako se ta brojka popuni i prije 3. srpnja više nećemo, nažalost, nikoga moći primiti.

VAŽNO: *Taborovanje se ne odgađa zbog lošeg vremena!*

Organizator*: Povjerenstvo za pastoral mladih VŽ biskupije,*

*Bratovština sv. Ferdinanda i*

*Župa sv. Ferdinanda kralja – Ferdinandovac*

*RADUJEMO SE SUSRETU!*